GiliGold/VAD_KnessetCorpus huggingface dataset:
סתיו שפיר: ההתחייבות הזאת הולכת להיכנס או לא הולכת להיכנס?
סתיו שפיר: פספסנו אותה?
סתיו שפיר: שכחנו אותה.
סתיו שפיר: אני מדברת על סיוע מיוחד והלוואות לחסרי דירה.
ניסן סלומינסקי: זה עודף.
ניסן סלומינסקי: זאת לא תוספת.
סתיו שפיר: זה עודף.
סתיו שפיר: בסדר, אבל אנחנו מדברים עכשיו על תקציב 2014.
ניסן סלומינסקי: מדובר רק על העודפים.
ניסן סלומינסקי: לא מדובר על תקציב.
סתיו שפיר: אני שואלת האם נכנס התקציב הזה ל-2014 כפי שהובטח.
<אריאל לוין: אני אענה.
<אריאל לוין: אני אתחיל עם שמירה במזרח ירושלים ואחרי כן אתייחס לסיוע.
<אריאל לוין: שמירה במזרח ירושלים, הנושא עולה על הפרק מדי פעם.
<אריאל לוין: הנושא נדון במשרד המשפטים, נדון עם הפרקליטות ונדון עם כולם ועד להודעה חדשה זה בתוך משרד השיכון עם כל הדילמות שיש בעד ונגד.
<אריאל לוין: בינתיים זאת ההחלטה.
סתיו שפיר: אם כן, בעצם משרד השיכון אחראי אבטחה.
<אריאל לוין: בינתיים.
<אריאל לוין: במזרח ירושלים.
סתיו שפיר: משרד ביטחון קטן בתוך משרד השיכון.
<אריאל לוין: לנושא של הסיוע בדצמבר 2013, אני מסביר את המהות.
<אריאל לוין: בתקציב של הסיוע נקבעים הכללים במשותף בין משרד השיכון לבין משרד האוצר.
<אריאל לוין: כל מי שעונה לכללים, אם זאת השתתפות בשכר דירה, אם אלה מענקים, אם אלה הלוואות, ברגע שהוא מגיע עם תעודת זכאות והולך לבנק – הוא יכול לממש את הסיוע בכל המרכיבים שלו.
<אריאל לוין: לקראת סוף השנה, מה שהאוצר עושה בדרך כלל, הוא רואה אם יש יתרה לא מנוצלת, עושה אומדן מעודכן לקראת סוף השנה ואם יש עודף, הוא מעביר את זה למקומות אחרים שם יש מחסור אבל זה לא פוגע בכללים או במתן מענק או הלוואה או סיוע.
סתיו שפיר: בסדר, אבל לפעמים כמו שאנחנו יודעים הכללים נקבעים על פי התקציב.
סתיו שפיר: זאת אומרת, מידת הזכאות או התנאים לזכאות נקבעים על פי התקציב הנתון.
סתיו שפיר: אם אנחנו יודעים שמדי שנה התקציב הזה הולך ופוחת, גם תנאי הזכאות עלולים חלילה להשתנות בהתאם לתקציב הפוחת.
סתיו שפיר: הייתה כאן הבטחה שארבעים מיליון השקלים האלה יוחזרו לתוך התקציב כבונוס ולא ייחתכו מתוך התקציב של 2014.
<אריאל לוין: אני מקבל את מה שאת אומרת.
<אריאל לוין: לא הכרתי ואולי זאת טעות שלי שאני לא מכיר.
<אריאל לוין: אני אבדוק את ההחלטה הזאת ונראה עם משרד האוצר לקיים את מה שנאמר כאן.
ניסן סלומינסקי: בכל מקרה, זה לא בדיון של עכשיו שדן על העודפים.
סתיו שפיר: אולי לא צריך להעביר, אם הם לא עומדים בהבטחה.
סתיו שפיר: הם יקצצו את הסכומים האלה.
ניסן סלומינסקי: למה שלא יעמדו בהבטחה?
ניסן סלומינסקי: כאן מדובר על העברה של עודפים וזה לא קשור.
סתיו שפיר: גם זה יהיה עודפים.
סתיו שפיר: התקציב שלא בוצע בשנה שעברה, גם הוא נחשב כעודפים.
סתיו שפיר: כאן אתה מדבר על עודפים מחויבים.
ניסן סלומינסקי: זה לא עודף שהיה.
סתיו שפיר: ניסן, זאת מילה שלך.
ניסן סלומינסקי: בסדר גמור, אבל כרגע אנחנו צריכים לוודא שב-2014 אכן יוסיפו את הסכום הזה.
ניסן סלומינסקי: זה לא עודף.
סתיו שפיר: שנת 2014 כבר התחילה.
<קריאה: עודפים שנשארים שם, לא היו עוברים לשנה הזאת.
ניסן סלומינסקי: אבל זה לא במתכונת של עכשיו.
<קריאה: זה עודף לא מחויב.
סתיו שפיר: אני יודעת, אבל הובטח שהעודף הזה כן יעבור בשנה הבאה.
סתיו שפיר: לכן אני אומרת את הדברים.
ניסן סלומינסקי: סתיו, יש לך עוד שאלות?
סתיו שפיר: לגבי המשקים הסגורים.
סתיו שפיר: שלחתי לו שאלות ולא קיבלתי תשוב לשאלה הספציפית הזאת.
סתיו שפיר: מה זה בדיוק?
<אריאל לוין: למי שלחת שאלות?
סתיו שפיר: אליכם, למשרד האוצר.
<אריאל לוין: יש כאן מישהו ממשרד האוצר שיכול לענות?
<אריאל לוין: מה שאלת?
<אריאל לוין: אולי אני יודע.
סתיו שפיר: 2.2 מיליארד בעודפים מחויבים על כל מיני משקים סגורים.
סתיו שפיר: למה הכוונה ומה ההתחייבויות?
בועז טופורובסקי: איפה זה?
בועז טופורובסקי: איזה מספר זה?
סתיו שפיר: את התכנית אתה רוצה?
בועז טופורובסקי: 700-102?
סתיו שפיר: 700-206, 7, 8, 9.
<אריאל לוין: משקים כספיים ככלל ושיש הכנסות והוצאות, יש לאורך זמן תכנון בין ההוצאות להכנסות.
<אריאל לוין: ההוצאות כוללות תכנון, פיתוח וכל ההוצאות האחרות.
<אריאל לוין: ההכנסות במועד השיווק מהקבלנים.
סתיו שפיר: קצת נימוס.
סתיו שפיר: הוא עונה לי.
משה גפני: אני לא הייתי עושה ישיב של שמונה שעות.
משה גפני: אני נראה לך קוקו?
ניסן סלומינסקי: אמרתי לך, עודפים מחויבים היה הולך בחמש דקות.
ראובן ריבלין: לזכותו של ניסן, הוא מגלה דמוקרטיה ונותן לכל אחד להתבטא.
משה גפני: וזה בסדר גמור, רק אצלי לא הייתה קבוצת אוכלוסייה שהיו דורכים עליה.
משה גפני: מזה זה מתחיל.
ראובן ריבלין: כל החיים דורכים עלי.
ניסן סלומינסקי: ההבדל הוא שגם כשאני הייתי באופוזיציה, הייתה לי אחריות למדינה וכשהיו דברים מהסוג הזה שהם לא פוליטיים, אנחנו אישרנו.
יצחק כהן: במה שהוא פינק אתכם כשהייתם באופוזיציה, עוד מאה שנים לא תצליחו לעשות.
יצחק כהן: הבעיה היא שאתם לא קואופרטיביים.
יצחק כהן: אתם רואים רק את עצמכם.
ניסן סלומינסקי: אני מדבר על האופוזיציה והיינו אופוזיציה אחראית.
ניסן סלומינסקי: אתה יודע טוב שבאופוזיציה ג'ומס ואני ורובי היינו מעבירים את הדברים כי הייתה לנו אחריות ממלכתית.
יצחק כהן: באופוזיציה היית מקבל כל מה שרצית.
יצחק כהן: אל תגיד לי לא.
יצחק כהן: כל מה שרצית, קיבלת ואפילו יותר מזה.
ניסן סלומינסקי: אם אתה לא מצליח לעשות את זה, זאת בעיה.
יצחק כהן: כי אתה לא יודע לעבוד.
יצחק כהן: זאת הבעיה.
ניסן סלומינסקי: אני לא יודע לעבוד?
יצחק כהן: אתה לא יודע לעבוד.
יצחק כהן: אתה צנטרליסט, אתה אגואיסט, אתה ואפסי עוד.
ניסן סלומינסקי: דרכך פעם קיבלתי משהו?
יצחק כהן: מה זה דרכי?
יצחק כהן: חילקתי מתנות?
יצחק כהן: ביקשת משהו?
משה גפני: מתי התור שלי לשאול שאלות?
ניסן סלומינסקי: אריאל באמצע תשובה.
<אריאל לוין: משק כספי סגור, זה אומר שלפני הפרויקט מתכננים ועושים אומדן של העלויות ואחרי כן מתחילים בביצוע, תכנון, פיתוח, מדידות ותשתיות.
<אריאל לוין: הסכום שעושים אומדן לעלויות הפיתוח, זה הסכום שרץ לאורך שנים.
<אריאל לוין: עושים את העבודות במקביל או בתחילת עבודות ומשווקים את יחידות הדיור, את הקרקע והפיתוח.
<אריאל לוין: הכסף לקרקע משולם למינהל מקרקעי ישראל והכסף לפיתוח משולם למשרד השיכון.
סתיו שפיר: מה שאנחנו רואים כאן זה המאה אחוזים או ה-50-80 אחוזים?
סתיו שפיר: אלה כל העודפים?
<אריאל לוין: אלה שמונים אחוזים.
סתיו שפיר: אז יעבור עוד כסף.
<אריאל לוין: אמור לעבור עוד כסף.
סתיו שפיר: למשל, במשק סגור מודיעין כתוב שהבסיס הוא שני מיליון.
סתיו שפיר: זה בהרשאות להתחייב.
סתיו שפיר: עוד ארבעים מיליון.
<אריאל לוין: הרשאה זה משהו אחר.
סתיו שפיר: בהוצאה.
סתיו שפיר: משק סגור אלעד, משני מיליון לתשעה וחצי מיליון.
סתיו שפיר: משק סגור מעלה אדומים, מארבעה מיליון ל-24 מיליון.
סתיו שפיר: אני מסתכלת גם על תקציבי הבסיס שלהם ותקציבי הבסיס הם באמת מאוד קטנים, אבל העודפים שאתם מעבירים הם פי חמש, שש, שבע ושמונה.
<אריאל לוין: מספרי הבסיס במשקים העורפיים כשאין סבסוד של הפיתוח, הם קרובים מאוד לאפס או למיליונים בודדים כי זה רק מימון ביניים.
<אריאל לוין: למעשה ההכנסה וההוצאה לאורך זמן צריכים להיות זהים ולאורך זמן, עד שהמשק מניב ונגמר, בשלב מסוים יש הרבה הכנסות ומעט הוצאות.
<אריאל לוין: בסוף הדרך המשרד צריך להתאזן.
ניסן סלומינסקי: ר' משה, רצית לשאול.
משה גפני: אני מבקש לדעת כמה דברים.
משה גפני: ראשית, בשעתו אנחנו העברנו חוק שזכאי הלוואות של משרד השיכון יקבלו אחוז אחד פחות מאשר ההלוואות בבנקים המסחריים.
משה גפני: מאז נאמר כאן בוועדה שמספר הזכאים או מספר נוטלי ההלוואות גדל לאין ערוך לעומת מה שהיה קודם.
משה גפני: יש לי גם מסמך של נדמה לי מנכ"ל משרד השיכון.
משה גפני: אני רוצה לדעת, אחרי שזה בוטל בקדנציה הזאת, מה קרה.
<אריאל לוין: למה בוטל?
משה גפני: כיוון שאין יותר את החוק הזה שבו מסבסדים הלוואה באופן כזה שאתה משלם ריבית אחוז אחד פחות מאשר בבנקים המסחריים.
משה גפני: אין היום את החוק הזה.
משה גפני: ביטלו את החוק.
משה גפני: אני צעקתי והתלוננתי, אבל אין חוק.
משה גפני: אם יש חוק, אני אשמח מאוד, אבל אין חוק.
<אריאל לוין: ביוזמתך גרמת להפחתת הריבית.
משה גפני: לאחוז אחד.
<אריאל לוין: לשלושה אחוזים.
ניסן סלומינסקי: הריבית של משרד השיכון הרבה יותר גבוהה מאשר של הבנקים ולכן אף אחד לא לוקח הלוואות וכל הכסף נשאר.
ניסן סלומינסקי: זה אחד הנושאים שנצטרך לדון בו.
משה גפני: הם הביאו לכאן חוק שמי שיבנה דירות יהיו החברות שסוחרות בבורסה.
חיים כץ: אלה שאנחנו נותנים להם 0.25.
חיים כץ: אין להם מספיק כסף.
חיים כץ: הם בונים דירות ורוצים 0.25.
חיים כץ: הבנתי.
משה גפני: המוסדיים יבנו דירות.
משה גפני: חבר הכנסת כץ, היושב ראש לא רוצה שאני אאריך ולכן אני אומר בקצרה.
<אריאל לוין: היוזמה שלך ממשיכה לפעול.
<אריאל לוין: שלושה אחוזים.
ניסן סלומינסקי: שכחו להכניס שם התניה שזה צריך להיות אחוז פחות ממה שקיים בבנקים.
ניסן סלומינסקי: הבנקים ירדו וירדו ושם זה נתקע על שלושה אחוזים.
ניסן סלומינסקי: הבושה הגדולה היא שאדם צריך להיות טיפש ללכת למשרד השיכון ולקחת הלוואה כאשר הבנקים נותנים לו ריבית יותר זולה.
ניסן סלומינסקי: זה נושא שאנחנו נקיים עליו דיון.
חיים כץ: היום הבנק מקבל אחוז ורבע.
ניסן סלומינסקי: עת שר השיכון ומנכ"ל המשרד היו כאן, הם נשאלו ואמרנו שנקיים על זה דיון.
ניסן סלומינסקי: בינתיים אף אחד לא נוגע בכסף הזה כי הריבית כזאת גבוהה.
משה גפני: הייתה הגדלה ענקית של נוטלי המשכנתאות כי זה השתלם וזאת הייתה המציאות.
משה גפני: זה בטל והחוק הזה לא קיים יותר.
משה גפני: החוק לא קיים.
<קריאה: יש הוראה להאריך את זה עד 2014, את החוק.
משה גפני: יש הוראה אבל היה צריך להיות אחוז פחות ולא שהריביות על המשכנתאות בבנקים ירדו ושל משרד השיכון יישארו.
משה גפני: על כל פנים, החוק דיבר על תקופה מסוימת ובתקופה הזאת הייתה הגדלה משמעותית.
משה גפני: אני שואל האם עכשיו אתם יכולים לענות לי כמה נוטלי המשכנתאות היום.
משה גפני: האם המספר ירד מאז אותו תאריך בו הסתיים החוק או שהמספר נשאר אותו מספר?
משה גפני: אני רוצה לדעת האם מספר נוטלי המשכנתאות גדל או קטן.
<אריאל לוין: אני אתן לך את הנתונים אבל אין לי אותם כאן.
משה גפני: אני לא רוצה אותם עכשיו.
משה גפני: אני יודע שאתם אנשים מוכשרים אבל אתם לא מלאכים שאתם יכולים להגיד מיד.
משה גפני: גם אז אני ביקשתי ואז קיבלתי נתון שהיה מאוד מעודד ואני רוצה לדעת מה קרה מאז.
<אריאל לוין: תקבל את הנתונים.
משה גפני: אני רוצה לדעת האם מקבלי המשכנתאות, זכאי משרד השיכון, האם נוטלים יותר משכנתאות או פחות משכנתאות.
משה גפני: אנחנו במשך כל שנה החזרנו מיליארדים למשרד השיכון כי אנשים לא נטלו את המשכנתאות.
משה גפני: זה סיפור אחד שאני רוצה לקבל עליו תשובה.
משה גפני: אני רוצה לדעת האם מחוסרי דיור, דירות נ"ר, כל אלה שנמצאים במצב סוציו אקונומי נמוך ומצבם הכלכלי קשה, האם הסיוע של משרד השיכון בשנה האחרונה לעומת שנה קודמת גדל או קטן או נשאר אותו סיוע.
יצחק כהן: שבעה מיליון זה בממוצע שבע דירות.
יצחק כהן: פחות משבע דירות.
<קריאה: תלוי איפה.
משה גפני: אני מבקש לדעת האם בשנה האחרונה, לעומת שנה שעברה, האם הזכאים או הסיוע של משרד השיכון למחוסרי דיור בדירות נ"ר, לנכים, לכל השכבות החלשות באוכלוסייה, האם התקציב של הסיוע להם גדל, קטן או נשאר אותו הדבר.
משה גפני: האם בשנה שעברה היה יותר או בשנה שעברה היה פחות?
חיים כץ: ואם הוא מומש.
חיים כץ: אולי הוא מומש.
משה גפני: אני מדבר על הביצוע.
משה גפני: יש לי ארבע שאלות ואני שואל אותן בקצרה.
משה גפני: אני עובר לשאלה השלישית.
משה גפני: אני רוצה לדעת האם בשנה האחרונה, לעומת שנה קודמת, גדלו התקציבים ביהודה ושומרון, השנה לעומת שנה שעברה, או קטנו או נשארו באותו סדר גודל.
עיסאווי פריג': שנת 2013 לעומת 2012 ו-2011.
משה גפני: האם משרד השיכון סייע ליהודה ושומרון בשנה הנוכחית יותר מאשר סייע בשנה שעברה או פחות או באותו סדר גודל?
ראובן ריבלין: תרחיב.
משה גפני: לא, אני לא רוצה להרחיב כי היושב ראש ביקש לקצר.
ראובן ריבלין: האם ירושלים כלולה ביהודה ושומרון?
משה גפני: ירושלים היא בנפרד.
ניסן סלומינסקי: רציתי להעיר שאנחנו דנים בעודפים מחויבים ולכן אריאל יענה מה שהוא מבין אבל בעיקר ההתייחסות שלנו היא לעודפים מחויבים ולא דיון על משרד השיכון.
ניסן סלומינסקי: היום הדיון הוא לא על משרד השיכון.
ניסן סלומינסקי: הכול שאלות מהותיות אבל לא על העודפים המחויבים.
ניסן סלומינסקי: לכן, אריאל, אם יש לך את היכולת, תענה אבל תתייחס לעודפים המחויבים.
סתיו שפיר: אבל לא הכול אלה עודפים מחויבים.
סתיו שפיר: כבר הסכמנו על זה.
סתיו שפיר: חלק מהדברים האלה הן העברות תקציביות.
ניסן סלומינסקי: הכול הם עודפים מחויבים.
סתיו שפיר: לא הכול עודפים מחויבים.
ניסן סלומינסקי: אל תגידי.
ניסן סלומינסקי: כולם הם עודפים מחויבים.
משה גפני: אני לא יודע למה אתה מקשה.
משה גפני: אני לא התניתי את ההצבעה בזה.
ניסן סלומינסקי: לכן אמרתי לו שיענה על מה שהוא יכול.
משה גפני: מה שהוא יכול לענות עכשיו, שיענה.
משה גפני: סביר להניח שהוא לא יוכל.
ראובן ריבלין: אנחנו קודם כל נשאל את השאלות ואחר כך הוא יראה אם הוא יכול לענות.
משה גפני: זה מאוד קשור לעודפים כי השאלה היא שאם לא צריך כסף, אם לא נותנים לשכבות החלשות, למה צריך עודפים או דברים מהסוג הזה.
משה גפני: שאלה רביעית.
<קריאה: ליל הסדר.
<קריאה: ארבע קושיות.
משה גפני: עוד לא החלטתי אם אנחנו בפורים או ב-ט' באב.
משה גפני: השאלה האחרונה.
משה גפני: הועבר סכום של 28 מיליון שקלים.
ראובן ריבלין: אדוני היושב ראש, אני מבקש שבשעה 7:00 ייתנו לנו אפשרות לאכול ארוחת ערב.
משה גפני: הועבר סכום של 28 מיליון שקלים לישוב בית אל.
משה גפני: אני קיבלתי תלונות.
משה גפני: ה-28 מיליון שקלים היו מיועדים למתנחלים, למתיישבים בבית אל, כאלה שאצלם הוקפאה הבנייה ואין להם דירות.
משה גפני: הם היו צריכים לקבל חלופה כדי שתהיה להם דירה לגור בה.
משה גפני: הם אומרים לי – לפי הבירור שלי זה כנראה המצב – שכל הכסף הזה שהמדינה נתנה, נדמה לי גם משרד השיכון וגם החטיבה להתיישבות, עבר למוסד שם.
משה גפני: זאת אומרת, יש שם דיירים, מתנחלים שגרים בבית אל, שהקפיאו להם את הבנייה, הם ממשיכים לגור בקרוואנים והם לא קיבלו את הכסף בגלל שכל הכסף הלך למוסד מסוים בבית אל.
עיסאווי פריג': מה שם המוסד?
משה גפני: לא יודע, אין לי מושג, אני לא מבין בשמות.
משה גפני: דרך אגב, אני הולך לפנות פרטנית בנושא.
סתיו שפיר: לאיזה מוסד זה עבר?
משה גפני: מוסד.
עיסאווי פריג': למה אתה לא רוצה להגיד?
משה גפני: אני לא יודע את השם.
משה גפני: זה מה שאמרו לי.
ניסן סלומינסקי: זה לא במסגרת שלך ואתה לא חייב לדעת ולענות.
משה גפני: הראו לי צילומים שמראים שמהכסף הזה בונים שם דירות למגורי הסגל ואנשים שהם גרים שם, אזרחים, אין להם דירות.
יצחק כהן: זה היה מיועד להם.
משה גפני: זה היה מיועד להם.
משה גפני: הם נשארו בקרוואנים.
משה גפני: אגב, אני מתכוון לפנות אליכם גם עם שמות שאני לא רוצה לנקוב כאן.
בועז טופורובסקי: איזה שאלות ארוכות.
יצחק כהן: בועז, אתה צריך לתמוך בשאלה הזאת.
יצחק כהן: כ"יש עתיד", אתה צריך לקפוץ עליה.
משה גפני: אם אני הייתי יושב כאן ושומע את מה שאני אומר עכשיו, הייתי רותח מזעם, אם המשמעות היא נכונה ואם תבדקו את הדבר ויתברר שאני צודק.
<אריאל לוין: למה אתה שואל אותי?
<אריאל לוין: החטיבה להתיישבות היא לא משרד השיכון.
משה גפני: הרי הבעיה מגיעה לפתחך.
יצחק כהן: משה, בלי קריטריונים?
משה גפני: נתנו כסף שם למוסד כדי שישתקו ולא יתקפו.
ראובן ריבלין: אולי אפשר שהמחלקה להתיישבות תעבור למשרד השיכון?
משה גפני: אני לא אומר את זה כי האזרחים הם בטיפול שלהם.
<אריאל לוין: יכול להיות שהכול נכון אבל זה לא קשור למשרד השיכון.
משה גפני: אני מבקש ממך לבדוק את העניין הזה ותן לי תשובה.
משה גפני: אני מתכוון בכל מקרה לפנות אליכם.
משה גפני: תגיד שעברו 28 מיליון שקלים, לא על ידכם אלא על ידי החטיבה להתיישבות.
יצחק כהן: אורית סטרוק הייתה כאן ודאגה שזה יעבור.
משה גפני: זה נמצא תחת ידכם.
משה גפני: אתה יכול להגיד לי שאני טועה וזה בסדר.
משה גפני: אם יתברר שזה נכון, שהועבר סכום של 28 מיליון שקלים למוסד ואת האזרחים השאירו בלי דירת מגורים, בקרוואנים, זאת הולכת להיות שערורייה פלילית שאין כדוגמתה ואני מציע לכולם לברוח מזה כמו מאש.
משה גפני: אני יודע למה העבירו את הכסף למוסד.
משה גפני: כי לא רצו שהם יתקפו אותם.
משה גפני: פשוט.
משה גפני: זה הרי ברור לגמרי.
משה גפני: השאירו את האזרחים, את המתנחלים, בבית אל בלי דירות ונתנו להם את הכסף כדי שהם שם לא יתקפו אותם.
יצחק כהן: שערורייה.
ניסן סלומינסקי: אריאל ייתן תשובות.
ניסן סלומינסקי: אני רוצה להעיר ולומר שלפי מיטב ידיעתי עדיין לא אישרנו כך שממילא הכסף הזה לא עבר.
סתיו שפיר: 28 מיליון לבית אל עבר בנובמבר-דצמבר.
יצחק כהן: אני זוכר את ההעברה הזאת.
ניסן סלומינסקי: אני לא יודע על מה הוא מדבר.
ניסן סלומינסקי: אני לא יודע לומר על מה זה.
ניסן סלומינסקי: אני מדבר עכשיו על מה שצריך להעביר.
משה גפני: זה גובל בפלילים.
סתיו שפיר: למה גובל?
ניסן סלומינסקי: אריאל, תן תשובות על מה שאתה יודע.
עיסאווי פריג': אריאל, פעולות לביצוע.
עיסאווי פריג': זה לא כתוב טוב.
ניסן סלומינסקי: עיסאווי, הוא נותן תשובות לר' משה עכשיו.
משה גפני: שאלתי ארבע שאלות.
<אריאל לוין: לגבי חלק אמרתי שאני אבדוק.
<אריאל לוין: מה שחשוב ובטח מעניין את הוועדה, אני אומר שהיה עדכון בנושא של שכר דירה לחסרי דירה.
<אריאל לוין: הגדלת השתתפות בשכר דירה לחסרי דירה.
<אריאל לוין: יתרה מזו, עם כניסת חוק הדיור הציבורי, אני מניח שמשרד השיכון ירכוש עוד דירות לאנשים שממתינים שנים רבות לדיור הציבורי.
משה גפני: אתה מציע שהוא ירכוש?
יצחק כהן: הוא אומר שהוא ירכוש.
<אריאל לוין: זה החוק.
<אריאל לוין: החוק קובע שהכספים שהתקבלו ממכר הדירות - - -
משה גפני: אבל אתה לא יודע את התמונה הכוללת, האם עזרו יותר או עזרו פחות.
משה גפני: אתה יודע עכשיו את התמונה הכוללת?
משה גפני: האם בסך הכול משרד השיכון בשנה האחרונה עזר יותר למעוטי יכולת או שהוא עזר פחות?
<אריאל לוין: אני אומר שהשתתפות בשכר דירה גדלה ובשנת 2014 יקנו דירות ובמקום 14 מיליון יהיו מאות מיליונים לדירות נ"ר.
יצחק כהן: אבל כאן כתוב שבעה מיליון.
ניסן סלומינסקי: אלה העברות מחויבות.
ניסן סלומינסקי: זה לא התקציב.
ניסן סלומינסקי: זאת העברה שנשארה משנה שעברה.
ניסן סלומינסקי: הוא מדבר אתך על 2014.
יצחק כהן: כמה דירות נ"ר יהיו בשנה הבאה?
<אריאל לוין: יהיו עוד דירות.
משה גפני: אני רוצה לדעת מה קרה בפועל בשנה הזאת, האם עזרו יותר או עזרו פחות בסך הכול הכללי.
משה גפני: האם עזרו יותר לחלשים, דירות נ"ר, למחוסרי דיור?
משה גפני: האם עזרו יותר או עזרו פחות?
משה גפני: האם היו עשרה מיליון ועכשיו יש עשרים מיליון שקלים או האם היו עשרה מיליון ועכשיו יש רק חמישה מיליון?
משה גפני: על זה אני מבקש תשובה מוסמכת ואני סומך על התשובה שלך.
<אריאל לוין: אין לא בודק כל יום.
משה גפני: אני רק מבקש תשובה מוסמכת.
משה גפני: לגבי ה-28 מיליון, אני מציע שתבדוק את זה.
משה גפני: אתם בכל מקרה תהיו בעניין כי אני הולך לפנות פרטנית לגבי האנשים שהם בלי דירות, שהמדינה עזרה להם, לישוב, וכדאי שתבדוק את זה.
סתיו שפיר: אם גפני צודק בעניין הזה, צריך לציין שזה אומר ששוב שיקרו לנו בוועדה כי מסרו לנו נתונים שגויים.
משה גפני: אם זה נכון, שיקרו אותנו ובתורה כתוב מדבר שקר תרחק.
יצחק כהן: צריך להוציא את פרוטוקול הדיון.
בועז טופורובסקי: פנייה 700-102, עבודות פיתוח במסגרת משק כספי סגור בביצוע ישיר.
בועז טופורובסקי: לאיזה ישובים זה הולך?
בועז טופורובסקי: 942 מיליון שקלים.
<אריאל לוין: יש משקים כספיים גדולים שמתוקצבים כגון מודיעין, אלעד.
בועז טופורובסקי: כל אלה מתוקצבים אחר כך.
<אריאל לוין: אני מסביר.
<אריאל לוין: יש משקים כספיים בינוניים שכולם מרוכזים בתקנה הזאת שהקראת את המספר שלה.
עיסאווי פריג': מה האחוז מעבר לקו הירוק?
בועז טופורובסקי: אני שואל עכשיו את השאלות.
בועז טופורובסקי: כשאתה שאלת את השאלות, אני לא הפרעתי לך.
בועז טופורובסקי: זאת תרבות דיון.
בועז טופורובסקי: חיכיתי שכולכם תשאלו.
בועז טופורובסקי: כל פעם אתה נזכר במשהו ומפריע.
יצחק כהן: לא לריב.
יצחק כהן: יש מספיק שאלות לכולם.
בועז טופורובסקי: בכמה ישובים מדובר?
<אריאל לוין: אני יכול לתת פחות או יותר את רשימת הישובים.
בועז טופורובסקי: מה הגדולים?
<אריאל לוין: מקריית שמונה, מעלות, שלומי, חיפה, כל הישובים בדרום, ירוחם, מצפה, דימונה, באר-שבע, שדרות, אופקים, נתיבות.
<אריאל לוין: חלק גדול מזה היא בית שמש, בגלל שהיא התחילה היסטורית בסעיף התקציבי הזה למרות שהיא אולי בין הגדולים.
בועז טופורובסקי: 700-203.
בועז טופורובסקי: מה זה מגזר המיעוטים?
בועז טופורובסקי: באיזה ישובים?
בועז טופורובסקי: זה כסף שכנראה צריך אותו.
עיסאווי פריג': אם היית ער, שאלנו את השאלה וקיבלנו תשובה.
בועז טופורובסקי: אם קיבלת תשובה, אני לא אפריע ולא אבזבז זמן.
עיסאווי פריג': לא עקבת אחרינו.
יצחק כהן: חבר'ה, לא לריב, יש מספיק שאלות לכולם.
עיסאווי פריג': אבל עם כל הכבוד, אתה לא נותן תשובות.
עיסאווי פריג': אתה עושה מריחה, שוקולד.
בועז טופורובסקי: 700-204.
בועז טופורובסקי: מה זה אומר עבודות פיתוח בניהול חברות מנהלות?
<אריאל לוין: יש שלושה אפיקים של קידום, תכנון ופיתוח.
<אריאל לוין: האחד, בביצוע ישיר של משרד השיכון שהוא עושה את המכרז של הפיתוח וגובה את הכסף מהיזמים.
<אריאל לוין: השיטה השנייה, לוקחים חברה מנהלת שהיא עושה את הפיתוח, היא עושה את השיווק והיא מנהלת את זה כגוף נפרד וזאת חברה מנהלת.
<אריאל לוין: יש חברה מתכננת שהיא מתכללת את התכנון ועושה את כל התכנון, את כל שלבי התכנון.
<אריאל לוין: אלה שלושת הצורות לטיפול בתכנון, פיקוח ותשתיות.
בועז טופורובסקי: כל זה צריך להגיע בעודפים?
בועז טופורובסקי: בעצם יש כאן קפיצה מ-28 מיליון ל-169 מיליון.
בועז טופורובסקי: למה הקפיצה הזאת?
בועז טופורובסקי: זה לא היה מתוכנן?
בועז טופורובסקי: היה משהו חדש?
<אריאל לוין: הבסיס הוא נמוך.
בועז טופורובסקי: לא ניצלו את התקציב הזה?
<אריאל לוין: הבסיס התקציבי השנתי הוא מאוד נמוך.
<אריאל לוין: בדרך כלל זה מימון ביניים אבל הכסף הגדול בא משיווקים שהיו ולכן מעבירים אותו כעודף לשנה הבאה.
בועז טופורובסקי: פנייה 70006, פיתוח תשתיות יישובי התנתקות.
בועז טופורובסקי: אני זוכר שכבר העברנו לשם כסף.
<אריאל לוין: החלטות ועדת הכספים לגבי תקציב הפיתוח של משרד השיכון, הן על קבלת הרשאה להתחייב כדי שהמשרד יוכל להתחייב.
בועז טופורובסקי: מה שאישרנו היה בהרשאה להתחייב?
בועז טופורובסקי: זכרתי שאישרנו.
<אריאל לוין: הרשאה להתחייב לפני שנה.
זבולון כלפה: סעיף 700-215, שני מיליון ו-625, הרשות להסדרת הבדואים.
זבולון כלפה: בגין מה זה?
משה גפני: אני מבקש לעשות הפסקה בישיבה.
זבולון כלפה: אחרי התשובה לשאלה שלי.
עיסאווי פריג': זה לא לתושבים אלא לרשות.
זבולון כלפה: לרשות.
זבולון כלפה: אני רוצה להבין מה זה.
חיים כץ: כלפה, יש כלל גדול בתורה שאומר זה נהנה וזה לא חסר.
חיים כץ: אתה תקבל את התשובה אבל יש כאן כמה אנשים שיכולים ליהנות.
<אריאל לוין: הרשות עברה מגוף לגוף, ממשרד למשרד.
<אריאל לוין: היא פעלה מספר שנים במשרד השיכון ויצאו התחייבויות של משרד השיכון וזאת היתרה לתשלום לספקים ולקבלנים בגין עבודות שמבצע באופן ישיר משרד השיכון.
<אריאל לוין: היום הרשות פועלת מתקציבים אחרים.
ניסן סלומינסקי: הודעה.
ניסן סלומינסקי: מאחר והזמן התארך ועוד לא סיימנו את העניין, הייעוץ המשפטי שלנו בשעה 5:00 חייב ללכת למשהו רפואי.
ניסן סלומינסקי: הדיון בנושא של כפל עמלות, של דורית סלינגר, יידחה ויתקיים בישיבת הוועדה הבאה שתהיה ביום ראשון.
יצחק כהן: אבל יש הסכמות.
ראובן ריבלין: ביום ראשון הבא.
ניסן סלומינסקי: יום ראשון הקרוב.
ניסן סלומינסקי: גם אני מבטל את כל הישיבות שנקבעו לי.
ניסן סלומינסקי: הדיון יתחיל בשעה 10:00.
יצחק כהן: בסדר, אבל עד כמה ששמעתי, יש הסכמות.
ניסן סלומינסקי: עוד אין.
ניסן סלומינסקי: יכול להיות שביום ראשון זה יהיה הסעיף היחיד בו נדון אבל נראה.
חיים כץ: תתחיל בו.
ניסן סלומינסקי: כל מי שמחכה לנושא הזה, אני מתנצל אבל אין לנו ברירה.
ניסן סלומינסקי: ביום ראשון זה יעלה לדיון.
ניסן סלומינסקי: אני אומר שוב לחבריי שביום ראשון תהיה ישיבת ועדת כספים בשעה 10:00 והנושא הזה יעלה עד שיסתיים.
ניסן סלומינסקי: אני מקווה שהדיון יהיה קצר, אבל אני לא מגביל את סופו.
ניסן סלומינסקי: הדיון הזה חייב להסתיים כי אחרת תהיה מהומה בשוק ההון.
<קריאה: יהיה ניתן להעלות את נוסח התקנות המתוקן לאתר הוועדה?
ניסן סלומינסקי: זה עוד לא נוסח מתוקן.
<קריאה: הבנתי שהייעוץ המשפטי לא אישר את זה.
ניסן סלומינסקי: שאלת ונתת תשובה.
ניסן סלומינסקי: יש את הנוסח שהופץ ויהיו כל מיני תוספות שחלק מאתנו ירצה או חלק כבר אמר זאת בישיבה הקודמת.
ניסן סלומינסקי: מה שיתקבל, ייכנס.
ניסן סלומינסקי: יכול להיות שיש זריזים שכבר עשו הכנות כדי לחסוך זמן של ההקראה אחר כך, אבל הדיון יהיה על הקיים ועליו יהיו תוספות, אם יהיו.
בועז טופורובסקי: מה קורה היום?
ניסן סלומינסקי: אנחנו מסיימים את זה.
ניסן סלומינסקי: רבותיי, אני מעלה להצבעה את פנייה מספר 70003.
ניסן סלומינסקי: פנייה מספר 70003 – אושרה
סתיו שפיר: כל הקבוצה.
ניסן סלומינסקי: יש לנו עוד בקשה עליה קפצו בעמוד 62.
ניסן סלומינסקי: פנייה מספר 42002.
<אריאל לוין: משרד השיכון מתקשר עם חברות זכייניות לניהול תיקי שכר דירה, להרשמה, לכל התהליך.
<אריאל לוין: יתרת התחייבות משנה שעברה נשארה כשלושה ומשהו מיליון שקלים.
ראובן ריבלין: ארבעים מיליון הם לאדמיניסטרציה?
זבולון כלפה: שבעה מיליון.
זבולון כלפה: עמוד 63.
ניסן סלומינסקי: הבקשה בעמוד 62 והפירוט בעמוד 63.
ניסן סלומינסקי: שבעה מיליון.
<אריאל לוין: עודפים לחברות זכייניות בשכר דירה, המשרד התחייב ולא שילם להן את מלוא התשלום כי ההתחייבות היא לטווח יותר ארוך.
<אריאל לוין: לכן מבקשים להעביר את העודף לשנה הבאה.
ניסן סלומינסקי: שבעה מיליון שקלים.
<אריאל לוין: עודף מחויב בתקציב.
משה גפני: שאלותיי בעינן עומדות.
משה גפני: האם יש יותר?
ניסן סלומינסקי: מי בעד אישור פנייה מספר 42002?
ניסן סלומינסקי: פנייה מספר 42002 – אושרה
<אנסטסיה הראל: הוא לא היה בבסיס.
<אנסטסיה הראל: הוא תמיד תוקצב בעל-שינויו.
<משה שגיא: - - עבור תשלומי הורים.
<גיא הרמתי: כשהפונה הוא ניצול שואה, ושואל על הזכויות שלו כניצול שואה, המוקד של הגמלאים מפנה אותו למוקד.
יצחק כהן: להלן - הקבוצה.
ניסן סלומינסקי: את הרביזיה נעשה ב-16:25.
משה גפני: אדוני היושב ראש, אתה מזמין אורחים מ-10 בבוקר ואתה לא נותן להם אוכל ולא עושה הפסקה.
ניסן סלומינסקי: אנחנו תכננו לסיים הרבה לפני כן.
יצחק כהן: מה שניסן אומר זה שאתה צריך לסתום את הפה ולרוץ.
ניסן סלומינסקי: חס ושלום, ממש לא.
ניסן סלומינסקי: היה פעם מישהו שהיה נותן לך כל כך הרבה לדבר?
ניסן סלומינסקי: עמוד 87, פנייה מספר 73003, מפעלי מים.
<קריאה: הפנייה נועדה להעביר את עודפי התקציב של סעיף 73 שהוא סעיף הפיתוח של משק המים והביוב.
<קריאה: מדובר בעודפים מאוד קטנים חסית לסך התקציב, כארבעים מיליון שקלים שרובם מועברים לפעילות במשק הביוב ולתמיכה שהמדינה נותנת לתאגידים ורשויות להקמת תשתיות ביוב.
ניסן סלומינסקי: למה זה עודף ולמה לא הספיקו לנצל את זה ב-2013?
<קריאה: בסעיף הזה יש הרשאות להתחייב וביצוע מזומנים בהתאם להרשאות שנבנה על תחזית מזומנים.
<קריאה: התחזית לא הייתה מאוד מדויקת.
<קריאה: זאת סטייה של שבעה אחוזים שזאת לא סטייה גבוהה.
ניסן סלומינסקי: אם אין שאלות, אנחנו נצביע.
ניסן סלומינסקי: מי בעד אישור פנייה מספר 73003?
ניסן סלומינסקי: נמנעים – אין פנייה מספר 73003 אושרה פה אחד
יצחק כהן: אופוזיציה אחראית.
יצחק כהן: אין נגד ואין רביזיה.
ניסן סלומינסקי: פנייה מספר 76002, פיתוח התעשייה.
<נעם שטרן: הפנייה מיועדת להעברה של שישה מיליון שקלים בעודפים מחויבים, שמונים אחוזים מהעודפים מחויבים, לפיתוח אזורי תעשייה שבטיפול מינהל אזורי פיתוח במשרד הכלכלה.
<נעם שטרן: העודפים האלה הם בעקבות הכנסות.
<נעם שטרן: הם לא צבועים לאזורים מסוימים.
יצחק כהן: תכתוב הוצאה מותנית בהכנסה.
יצחק כהן: אתה לא כותב את זה.
<נעם שטרן: אלה עודפים.
<נעם שטרן: זאת לא הוצאה מותנית כהכנסה.
<דוד שטיינמץ: גם כאשר הוצאה מותנית בהכנסה, כעודפים הם מגיעים.
<נעם שטרן: בשנה שעברה זה היה כהוצאה מותנית בהכנסה וזה חוזר כעודפים.
סתיו שפיר: לאיפה זה הולך?
<נעם שטרן: מינהל אזורי פיתוח מטפל בכשבעים אזורי תעשייה בפריפריה.
<נעם שטרן: הכסף הזה לא צבוע לאזור תעשייה מסוים.